Kondominij
Kondominij (lat. kon + dominus - gospodar), je pravno zajedničko vladanje dviju ili nekoliko država nad nekim teritorijem, suvlasništvo. Iako se kondominij prepoznaje kao teoretska mogućnost, samo formalno postojanje je rijedak fenomen u praksi. Glavni problem i razlog što postoji malo kondominija je teškoća osiguravanja kooperacije između suverenih vlasti; kada ponestane razumijevanja, status na jednoj strani uglavnom postane neodrživ.